ai4bharat/Pralekha huggingface dataset:
ప్రధాన మంత్రి కార్యాలయం
బందీపూర్.. ముదుమలై పులుల అభయారణ్యాలను సందర్శించిన ప్రధాని
ప్రధానమంత్రి శ్రీ నరేంద్ర మోదీ ఇవాళ కర్ణాటక, తమిళనాడు రాష్ట్రాల పరిధిలోని బందీపూర్, ముదుమలై పులుల అభయారణ్యాలను సందర్శించారు. అలాగే ముదుమలై అభయారణ్యంలోని తెప్పకాడు ఏనుగుల శిబిరాన్ని కూడా ఆయన సందర్శించారు. అక్కడి మావటులు, వారి సహాయకులతో కాసేపు సంభాషించడంతోపాటు ఏనుగులకు ఆహారం అందించారు. అంతేకాకుండా ఆస్కార్ పురస్కారం గెలుచుకున్న డాక్యుమెంటరీ ‘ది ఎలిఫెంట్ విస్పరర్స్’లో కనిపించిన ఏనుగుల సంరక్షకులు బొమ్మన్, బెల్లిలతో కూడా ప్రధానమంత్రి కొద్దిసేపు ముచ్చటించారు.
ఈ సందర్శనపై వరుస ట్వీట్లద్వారా ఇచ్చిన సందేశాల్లో:
“ఈ ఉదయం అందమైన బందీపూర్ పులుల అభయారణ్యంలో కొద్దిసేపు గడిపాను. ఈ సందర్భంగా భారతదేశ వన్యప్రాణులు, సహజ సౌందర్యం, వైవిధ్యాన్ని ఆస్వాదించాను” అని ప్రధానమంత్రి పేర్కొన్నారు. అనంతరం అక్కడి చిత్రాలను ప్రజలతో పంచుకుంటూ:
“ఇదిగో బందీపూర్ పులుల అభయారణ్యం నుంచి మరికొన్ని చిత్రాలు.”
“ముదుమలై పులుల అభయారణ్యం వద్ద ఠీవిగా కనిపిస్తున్న ఏనుగులతో నేను.”
“ఏనుగులు రఘు, బొమ్మితోపాటు వాటి సంరక్షకులు బొమ్మన్, బెల్లిలతో కాసేపు గడపడం అద్భుత అనుభూతినిచ్చింది” అంటూ తన మనోభావాలను పంచుకున్నారు.
అంతకుముందు ప్రధానమంత్రి కార్యాలయం ఒక ట్వీట్ ద్వారా:
“ప్రధాని నరేంద్ర మోదీ బెందీపూర్, ముదుమలై పులుల అభయారణ్యాల సందర్శనకు వెళ్తున్నారు” అని సమాచారమిచ్చింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 చర్యలపై తాజా సమాచారం
దేశంలో కోవిడ్-19 మహమ్మారిని కట్టడి చేయడం, నియంత్రించేందుకు గాను భారత సర్కారు ఇతర రాష్ట్రాలు, కేంద్ర పాలిత ప్రాంతాలతో కలిసి వివిధ చర్యలను చేపట్టింది. వీటిని అనునిత్యం సర్కారు తప్పకుండా అత్యున్నత స్థాయిలో పర్యవేక్షణ జరుపుతోంది.
(- రాష్ట్రపతి రామ్నాథ్ కోవింద్ శుక్రవారం దేశంలోని వివిధ రాష్ట్రాలు, కేంద్ర పాలిత ప్రాంతాలకు చెందిన గవర్నర్లు, లెఫ్టినెంట్ గవర్నర్లతో వీడియో కాన్ఫరెన్స్ నిర్వహించి దేశ వ్యాప్తంగా కోవిడ్-19పై పోరుకు గత సంసిద్ధత స్థితిని గురించి అడిగి తెలుసుకున్నారు. నవ్య కరోనా వైరస్ సంక్రమణ ప్రమాదం అధికంగా ఉన్న వర్గాలపై ప్రధానంగా దృష్టి పెడుతూ కరోనాను కట్టడి చేసేందుకు గాను పౌర సమాజం/ స్వచ్ఛంద సంస్థలు/ ప్రైవేటు రంగం, రెడ్ క్రాస్ సంస్థలు అందించగలిగే తోడ్పాటు పాత్రను గురించి ఆయన అడిగి తెలుసుకున్నారు.
ప్రధాని నరేంద్ర మోడీ శుక్రవారం ఉదయం దేశాన్ని ఉద్దేశించి ప్రసంగిస్తూ ఈ అనిశ్చిత సంక్షోభ సమయాల్లో దేశం అపూర్వమైన క్రమశిక్షణ మరియు సామూహిక స్ఫూర్తిని చూపించిందని ప్రశంసించారు. లాక్డౌన్లో రానున్న రోజులు చాలా కీలకమని వ్యాఖ్యానించిన ప్రధాని సామాజిక దూరం యొక్క ప్రాముఖ్యతను పునరుద్ఘాటించారు మరియు లాక్డౌన్ అమలుకు ప్రతి పౌరుడు తన వంతు సహకారాన్ని అందించాలని ఆయన కోరారు.
కరోనా వ్యాప్తిని నియంత్రించేందుకు గాను వైద్యులు మరియు ఇతర ఆరోగ్య కార్యకర్తలు సాహసోపేతంగా కృషి చేస్తున్నారని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష వర్ధన్ అన్నారు. ఈ నేపథ్యంలో వారి పనికి అడ్డంకులు కలిగించేలా ప్రవర్తించవద్దని ఆయన రోగులు, వారి కుటుంబ సభ్యులకు విజ్ఞప్తి చేశారు. దేశ వ్యాప్తంగా ఫ్రంట్లైన్ కార్మికుల పట్ల కొందరు దురుసుగా ప్రవర్తించడంపై ఆయన ఆందోళన వ్యక్తం చేశారు. కోవిడ్ వైరస్ మహమ్మారిని నియంత్రించడానికి వారు నిరంతరం కృషిచేస్తూ దేశానికి సేవ చేస్తున్నారని మంత్రి అన్నారు. వైద్యులు మరియు ఇతర ఆరోగ్య కార్యకర్తలను మంత్రి కరోనా వారియర్స్ అంటూ మంత్రి కొనియాడారు. వారి సహకారాన్ని ప్రధానమంత్రి కూడా ప్రశంసించారని అన్నారు. వీరి సేవ వల్లనే కోవిడ్-19 వైరస్ నుంచి ఇప్పటివరకు దాదాపు 156 రోగులు కోలుకున్నారని మంత్రి అన్నారు.
కోవిడ్-19 కేసుల విషయమై ఐసీయూ కేర్ మరియు వెంటిలేషన్ వ్యూహాలపై వైద్యులకు ఆన్లైన్ శిక్షణను కేంద్ర ఆరోగ్య, కుటుంబ సంక్షేమ శాఖ అందుబాటులోకి తెచ్చింది. దీనికి తోడు కరోనా వైరస్ రోగులను జాగ్రత్తగా చూసుకోవడానికి నర్సులకు మరో ఆన్లైన్ శిక్షణ కార్యక్రమాన్ని ఎయిమ్స్ నిర్వహిస్తోంది. అన్ని వెబ్నార్ల షెడ్యూళ్లను ఆరోగ్య మంత్రిత్వ శాఖ https://www.mohfw.gov.in అనే వెబ్సైట్లో అందుబాటులో ఉంచింది.
- శుక్రవారం సాయంత్రం నాటికి అధికారిక సమాచారం మేరకు దేశంలో 2301 ధ్రువీకరించబడిన కరోనా పాజిటివ్ కేసులు నమోదు అయ్యయని.. 56 మరణాలు సంభవించాయని పేర్కొంది. కరోనా నుంచి కోలుకున్న తర్వాత 156 మంది ఆసుపత్రుల నుండి కోలుకొని తమతమ ఇండ్లకు వెళ్లిపోయారని తెలిపింది.
- కోవిడ్-19కి సంబంధించి ప్రామాణికమైన మరియు నవీకరించబడిన సమాచారంతో పాటు ఇతర సాంకేతిక సమస్యలు, మార్గదర్శకాలు & సలహాదారుల కోసం దయచేసి క్రమం తప్పకుండా https://www.mohfw.gov.in వెబ్సైట్ను సందర్శించండి. కోవిడ్కు సంబంధించిన సాంకేతిక విషయ ప్రశ్నల్ని technicalquery.covid19[at]gov[dot]in మరియు ఇతర ప్రశ్నలకు ncov2019[at]gov[dot]in కు ఈ-మెయిల్ చేయవచ్చు.
కోవిడ్-19కి సంబంధించి ఏవైనా ప్రశ్నలు ఉంటే, దయచేసి ఆరోగ్య మరియు కుటుంబ సంక్షేమ మంత్రిత్వ శాఖ హెల్ప్లైన్ నెంః 91-11-23978046 లేదా 1075కు  ఫోన్ చేయవచ్చు. దీనికి తోడు రాష్ట్రాలు, కేంద్ర పాలిత ప్రాంతాలు ఏర్పాటు చేసి హెల్ప్లైన్ నంబర్లు https://www.mohfw.gov.in/pdf/coronvavirushelplinenumber.pdf వద్ద అందుబాటులో ఉంచారు.
విద్యుత్తు మంత్రిత్వ శాఖ
బెంగళూరులో కోవిడ్-19 టీకాల క్యాంప్ను ఏర్పాటు చేసిన పవర్గ్రిడ్ సంస్థ
కోవిడ్-19 మహమ్మారి నుండి తమ ఉద్యోగులు, కుటుంబాల వారిని కాపాడుకోవటానికి భారత ప్రభుత్వానికి చెందిన మహారాత్న సంస్థ పవర్ గ్రిడ్ కార్పొరేషన్ ఆఫ్ ఇండియా లిమిటెడ్  దేశవ్యాప్తంగా వివిధ ప్రాంతాలలో కోవిడ్ టీకా శిబిరాలను నిర్వహిస్తోంది. పవర్గ్రిడ్ సంస్థకు చెందిన అన్ని సంస్థలలో ఈ టీకా శిబిరాలు నిర్వహిస్తున్నారు. ఆర్హెచ్క్యూ, యలహంక సబ్ స్టేషన్, ఆర్పీటీ హెచ్వీడీసీ కార్యాలయం, ఏఎంసీ ఫ్రంట్లైన్ యోధుల బృందానికి చెందిన ఉద్యోగులు వారిపై ఆధారపడిన వారు, ఆధారపడని కుటుంబసభ్యులకు కోవిడ్ నుంచి రక్షణ కల్పించేందుకు గాను పవర్గ్రిడ్ బెంగుళూరులోని సదరన్ రీజియనల్-2 ప్రాంతీయ కార్యాలయంలో ఒక కోవిడ్ టీకా శిబిరాన్ని నిర్వహించింది. బెంగళూరులోని స్థానిక మణిపాల్ హాస్పిటల్స్ వారి సహకారంతో సుమారు 200 మందికి ఈ శిబిరంలో టీకాలు వేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలకు ఇప్పటిదాకా 22 కోట్లకు పైగా టీకా డోసులు రాష్ట్రాల దగ్గర పంపిణీకి సిద్ధంగా ఇంకా 1.77 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 22 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 20,13,74,636 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.77 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో లక్ష టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
ప్రధాన మంత్రి కార్యాలయం
కిందటి నెల ‘మన్ కీ బాత్’ ఎపిసోడ్ లో ముఖ్యాంశాలను పొందుపరచిన ఇ-బుక్ ను శేర్ చేసిన ప్రధాన మంత్రి
కిందటి నెల లో జరిగిన ‘ మన్ కీ బాత్ ’  కార్యక్రమం లోని ప్రముఖ విషయాలతో పాటు గా జీవనం లోని వివిధ రంగాల కు చెందిన ప్రముఖులు రాసినటువంటి అంతర్ దృష్టి భరిత వ్యాసాల ను కూడా పొందుపరచిన ఒక ఇ-బుక్ ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ గత నెల #MannKiBaat  కార్యక్రమం లో ముఖ్య అంశాల తో పాటు జీవనం లోని వివిధ రంగాల కు చెందిన ప్రముఖులు రాసినటువంటి అంతర్ దృష్టి భరిత వ్యాసాల ను పొందుపరచిన ఒక ఆసక్తిదాయక ఇ-బుక్ ను ఇదుగో ఇక్కడ చూడవచ్చును.
http://davp.nic.in/ebook/emay2022/index.html ’’ అని పేర్కొన్నారు.
ప్రధాన మంత్రి కార్యాలయం
3000 మీటర్ లమహిళల స్టీపల్ చేజ్ లో కంచు పతకాన్ని సాధించినందుకు ప్రీతి లాంబా గారి కి అభినందనలను తెలిపిన ప్రధాన మంత్రి
ఏశియాన్ గేమ్స్ లో సవాలు ను విసరేటటువంటి విమెన్స్ 3000 మీటర్ స్టీపల్ చేజ్ ఈవెంట్ లో కాంస్య పతకాన్ని సాధించినందుకు ప్రీతి లాంబా గారి కి ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఎక్స్ మాధ్యం లో నమోదు చేసిన ఒక సందేశం లో -
‘‘ఏశియాన్ గేమ్స్ లో సవాలు ను రువ్వేటటువంటి విమెన్స్ 3000 మీటర్ స్టీపల్ చేజ్ ఈవెంట్ లో కంచు పతకాన్ని గెలిచినందుకు ప్రీతి లాంబా గారి కి ఇవే అభినందన లు.
ఆమె యొక్క మొక్కవోనటువంటి ధైర్యం మరియు దృఢ దీక్ష ప్రేరణప్రదాయకమైన దీపం వలె వెలుగులీనుతున్నాయి.’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
అర్జెంటీనా లోని బ్యూనస్ ఐరిస్ లో 2017 డిసెంబర్ 10-13 మధ్య కాలంలో జరిగిన డబ్ల్యుటిఒ మంత్రిత్వ శాఖకు సంబంధించిన 11వ సమావేశంలో భారతదేశం అవలంభించిన వైఖరికి ఆమోదం తెలిపిన మంత్రివర్గం
అర్జెంటీనా లోని బ్యూనస్ ఐరిస్ లో 2017 డిసెంబర్ 10-13 మధ్య కాలంలో జరిగిన డబ్ల్యుటిఒ మంత్రిత్వ శాఖకు సంబంధించిన 11వ సమావేశంలో భారతదేశం అవలంభించిన వైఖరి పై వాణిజ్య విభాగం సమర్పించిన ఒక నివేదిక కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ఈ సమావేశంలో అవలంభించిన వైఖరితో పాటు వినియోగించుకొన్నటువంటి రాజకీయాధికారం.. మంత్రిత్వ శాఖకు సంబంధించిన సమావేశం సందర్భంగా భారతదేశం యొక్క ప్రయోజనాలను, ప్రాథమ్యాలను, వ్యవహారాలను పరిరక్షించడానికి ఉద్దేశించినటువంటివిగా ఉన్నాయి.
ప్రధాన మంత్రి కార్యాలయం
మలేశియాప్రధాని గా దాతో సెరీ అన్వర్ ఇబ్రాహిమ్ గారు ఎన్నికైన సందర్భం లో ఆయన కు అభినందనలుతెలిపిన ప్రధాన మంత్రి
దాతో సెరీ అన్వర్ ఇబ్రాహిమ్ గారు మలేశియా ప్రధాని గా ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘దాతో సెరీ @anwaribrahim గారు, మీరు మలేశియా ప్రధాని గా ఎన్నికైన సందర్భం లో మీకు ఇవే అభినందన లు. ఇండియా-మలేశియా ఇన్ హాన్స్ డ్ స్ట్రటీజిక్ పార్ట్ నర్ శిప్ ను మరింత గా బలపరచడం కోసం మీతో సన్నిహితం గా పనిచేయాలని నేను ఆశపడుతున్నాను.’’ అని పేర్కొన్నారు.
ప్రధాన మంత్రి కార్యాలయం
పుదుచ్చేరి లో నూతనం గా మంత్రులు గా పదవీప్రమాణం స్వీకరించిన వారికి శుభాకాంక్షలు తెలిపిన ప్రధాన మంత్రి
పుదుచ్చేరి లో నూతనం గా మంత్రులు గా పదవీప్రమాణం స్వీకరించిన వారందరికి ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేశారు.
ప్రధాన మంత్రి ఒక ట్వీట్ లో ‘‘ పుదుచ్చేరి లో ఈ రోజు న నూతనం గా మంత్రులు గా పదవీప్రమాణం స్వీకరించిన వారందరికి ఇవే శుభాకాంక్షలు. ఈ బృందం దృఢసంకల్పం తో పనిచేయుగాక, మరి పుదుచ్చేరి కి చెందిన అపురూపమైన ప్రజల ఆకాంక్షల ను నెరవేర్చుగాక.’’ అని పేర్కొన్నారు.
(
ప్రధాన మంత్రి కార్యాలయం
సివిల్ సర్వీసెస్ ఎగ్జామ్స్ లోఉత్తీర్ణులు అయిన వారి కి అభినందనల ను తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న సివిల్ సర్వీసెస్ ఎగ్జామినేశన్ లో సఫలమైన అభ్యర్థుల కు అభినందనల ను తెలియ జేశారు. ప్రధాన మంత్రి ఈ సంవత్సరం లో రాణించ లేకపోయిన పరీక్షార్థుల కు కూడా ఒక సలహా ను ఇచ్చారు.
ప్రధాన మంత్రి కొన్ని ట్వీట్ లలో -
‘‘సివిల్ సర్వీసెస్ ఎగ్జామ్స్ లో కృతకృత్యులు అయిన యువజనుల కు అభినందన లు. వారి కి ఫలప్రదం అయ్యేటటువంటి మరియు సంతృప్తి ని కలిగించేటటువంటి ఉద్యోగ జీవనం ప్రాప్తించాలి అని నేను అభిలషిస్తున్నాను. ఇది దేశ ప్రజల కు సేవ చేసేందుకు మరియు ప్రజల జీవనం లో సకారాత్మక మార్పు ను తీసుకు వచ్చేందుకు చాలా ఉత్తేజకరం అయినటువంటి కాలం.’’
‘‘సివిల్ సర్వీసెస్ ఎగ్జామ్స్ లో ఉత్తీర్ణత ను సాధించ లేకపోయిన వారి కి కలిగిన నిరాశ ను నేను అర్థం చేసుకోగలను. ప్రయత్నించేందుకు మరిన్ని అవకాశాలు అందుబాటు లో ఉండడం ఒక్కటే కాకుండా భారతదేశం మీ నైపుణ్యాల ను మరియు మీ బలాల ను చాటి చెప్పుకోవడాని కి వివిధ ప్రత్యామ్నాయాల ను అనేకం గా మీకు ఇవ్వజూపుతుంది. మీకు ఇవే శుభకామన లు.’’ అని పేర్కొన్నారు.
హోం మంత్రిత్వ శాఖ
భారత వాతావరణ శాఖ సహకారంతో ఎన్ఐడీఎం నిర్వహించిన “ఉరుములు, మెరుపులు” వెబ్నార్కు అధ్యక్షత వహించిన కేంద్ర హోం శాఖ సహాయ మంత్రి శ్రీ నిత్యానంద్ రాయ్
ప్రకృతి విపత్తు ప్రతికూల ప్రభావాన్ని తగ్గించడానికి స్వల్ప, దీర్ఘకాలిక ఉపశమన, తగ్గింపు చర్యలను ప్రస్తావించిన మంత్రి
కేంద్ర హోం శాఖ సహాయ మంత్రి శ్రీ నిత్యానంద్ రాయ్, “ఉరుములు, మెరుపులు” వెబ్నార్ ప్రారంభ కార్యక్రమానికి అధ్యక్షత వహించారు. భారత వాతావరణ శాఖ సహకారంతో, జాతీయ విపత్తుల నిర్వహణ సంస్థ ఈ కార్యక్రమాన్ని నిర్వహించింది. విపత్తు ప్రమాదాలను తగ్గించడానికి.., ఉరుములు, మెరుపుల వల్ల ఏర్పడే ప్రమాదాల అవగాహన పరంగా మానవ సామర్థ్యాన్ని పెంచడంపై ఈ ఒక్కరోజు వెబ్నార్ దృష్టి సారించింది. ప్రధానమంత్రి నిర్దేశించిన 10 అంశాల అజెండా, సెండాయ్ ఫ్రేమ్వర్క్ను అమలు చేయడం ద్వారా ప్రమాద తీవ్రతను తగ్గించడంపైనా చర్చించారు.
సాంకేతిక పరిజ్ఞానం, విపత్తుల సమయంలో స్పందించే, పునరుద్ధరించే వనరులతోపాటు, "హజార్డ్ వల్నెరబిలిటీ రిస్క్ కెపాసిటీ అసెస్మెంట్" , వాతావరణ అంచనాలు, ఉరుములు& మెరుపుల పట్ట సంసిద్ధత, తీవ్రతను తగ్గించడం వంటి అంశాలపై వెబినార్లో పాల్గొన్నవారికి అవగాహన కల్పించడం ఈ కార్యక్రమ లక్ష్యం.
ఉరుములు, మెరుపుల వల్ల ప్రజలకు కలిగే నష్టాలను తగ్గించడానికి కేంద్ర ప్రభుత్వ విభాగాలు, సంస్థలు తీసుకుంటున్న చర్యలను శ్రీ నిత్యానంద్ రాయ్ వివరించారు. దేశాభివృద్ధిలో.. విపత్తుల నుంచి ఉపశమనం, తగ్గింపు చర్యల ప్రాధాన్యతను ప్రస్తావించారు. ఈ విపత్తుల ప్రతికూల ప్రభావాన్ని తగ్గించడానికి స్వల్ప, దీర్ఘకాలిక ఉపశమన, తగ్గింపు చర్యలపై దృష్టి పెట్టినట్లు చెప్పారు. విపత్తుల నష్టాలను తగ్గించడానికి ప్రధాని శ్రీ నరేంద్రమోదీ, కేంద్ర హోంమంత్రి శ్రీ అమిత్ షా అందిస్తున్న నిరంతర సహకారం, మార్గనిర్దేశం గురించి వివరించారు. విపత్తు నష్టాలను తగ్గించడానికి ప్రధాని నిర్దేశించిన 10 అంశాల అజెండాతోపాటు, విపత్తు ప్రమాదాలను తగ్గించడానికి పరిశోధన ఆధారిత వ్యూహాలు, సరైన విధానాలు అమలు చేయాలని మంత్రి సూచించారు.
ఉరుములు, మెరుపులపై కేంద్ర భూ శాస్త్ర శాఖ తీసుకున్న చర్యలను ఆ శాఖ కార్యదర్శి డా.రాజీవన్ వివరించారు. దామిని పేరిట తెచ్చిన మొబైల్ అప్లికేషన్, డాప్లర్ వెదర్ రాడార్, మెరుపులను పసిగట్టే వ్యవస్థ గురించి కూడా వివరించారు. ఉరుములు, మెరుపుల ముందస్తు హెచ్చరికలను సంబంధిత వర్గాలకు చేరవేయడానికి తగిన వ్యూహాలు సిద్ధం చేయాలని చెప్పారు. వివిధ ప్రభుత్వ సంస్థల ఉన్నతాధికారులు ఈ కార్యక్రమంలో పాల్గొన్నారు.
రహదారి రవాణా, హైవేల మంత్రిత్వ శాఖ
లాక్డౌన్ సమయంలో సామాన్యుడికి సాయపడుతున్న రోడ్డు రవాణా రంగం
కోవిడ్ -19 వల్ల దేశవ్యాప్తంగా అమలులో ఉన్న లాక్డౌన్ సమయంలో ప్రజలకు సహాయం చేసే సామాజిక బాధ్యతను రోడ్డు రవాణా రహదారుల మంత్రిత్వ శాఖ చేపట్టింది. గత నెల 24 న ప్రధాని లాక్డౌన్ను ప్రకటించిన వెంటనే, దేశవ్యాప్తంగా రోడ్డు రవాణా మంత్రిత్వశాఖకుగల ఫీల్డ్ యూనిట్లను తమ కార్మికులు ,శ్రామికులు సామాన్య ప్రజానీకానికి అవసరమైన సహాయం అందించాల్సిందిగా కోరారు.
రోడ్డు రవాణా మంత్రిత్వ శాఖకు చెందిన అన్ని ఫీల్డ్ యూనిట్లు , కార్యాలయాలు, అనుబంధ సంస్థలు ఎన్.హెచ్.ఎ.ఐ,, ఎన్.హెచ్ ఐడిసిఎల్ ప్రజల ఇబ్బందులను తగ్గించడానికి, వారకి సహాయపడటానికి ముందుకు వచ్చాయి. ప్రజలకు వీరు ఎంత గొప్పగా సహాయపడ్డారనే దానిపై దేశంలోని అనేక ప్రాంతాల నుండి నిరంతరం సమాచారం వస్తోంది.
ఈ వారాంతంలో మహారాష్ట్ర నుంచి పెద్ద సంఖ్యలో ప్రజలు, తమ స్వస్థలమైన రాజస్థాన్, ఉత్తర ప్రదేశ్ తదితర రాష్ట్రాలకు ప్రస్తుత ఎండలలో పిల్లలు కుటుంబ సభ్యులతో కలసి వెళుతున్నప్పుడు, వారికి థానే యూనిట్ ద్వారా ఆహారం , తాగు నీరు అందించారు . ‘సమతావిచార్ ప్రసారక్ సంస్థ’ సహకారంతో ఆహార పదార్థాల పంపిణీ చేపట్టారు.
అలాగే, ఉత్తరప్రదేశ్లోని ప్రయాగ్రాజ్ జిల్లాలో, లాక్ డౌన్ కారణంగా చాలా మంది కార్మికులు ట్రక్ డ్రైవర్లు హైవేలపై చిక్కుకున్నారు. వారు ఆహారం ,మంచి నీరు లేక ఇబ్బందులు ఎదుర్కొన్నారు. అటువంటి స్థితిలో, వారని ఆదుకునే బాధ్యతను ప్రాజెక్ట్ డైరెక్టరేట్ అధికారులు, సిబ్బంది స్వయంగా చేపట్టి వారికి తగిన సహాయం అందించారు. ఉత్తరప్రదేశ్లోని ఫతేపూర్ జిల్లా నుంచి ఇలాంటి కథనాలే వచ్చాయి, ఇక్కడ పెద్ద సంఖ్యలో ప్రజలు , ట్రక్ డ్రైవర్లు చిక్కుకుపోయారు. రోడ్ పక్క విక్రయించే తినుబండారాల దుకాణాలూ మూసివేయడం వల్ల వీరికి ఆహారం లభించలేదు. దీనితో ఇబ్బందులు పడుతున్న ప్రజలకు ఆహారం , మంచి నీటిని అందించేందుకు స్థానిక ఫీల్డ్ కార్యాలయం ముందుకు వచ్చింది
తమిళనాడులోని తిరుచ్చి జిల్లాలో జాతీయ రహదారుల అథారిటీ ఆఫ్ ఇండియా  గస్తీ బృందం జాతీయ రహదారి నంబర్ 45 లోని పాలూర్ వద్ద ఆహారం లేక ఇబ్బందులు పడుతున్న ఐదుగురిని కనుగొంది. వారికి వెంటనే ఆహారం , మంచినీటిని అందించారు. కరోనానుంచి రక్షణకు వారికి ఫేస్ మాస్క్లు అందించారు. అనంతరం వారిని సమీపంలోని షెల్టర్ కు తీసుకువెళ్లి వారిని జాగ్రత్తగా చూసుకుంటున్నారు.
మహారాష్ట్రలోని వార్ధా వద్ద ఉన్న ఎన్.హెచ్.ఎ.ఐ కన్సెషనెయిర్ ప్రాంగణం, లాక్-డౌన్ ప్రారంభమైనప్పటి నుండి సుమారు 50 మందికి ఆశ్రయం ఇస్తోంది. రోడ్సైడ్ రెస్టారెంట్లు మూసివేయడం వల్ల, అత్యవసర సేవల్లో ఉన్న డ్రైవర్లు, ప్రయాణికులు ఆహారం మంచి నీటి సదుపాయానికి ఇబ్బందులు పడుతున్నారు. దీనితో సామాజిక దూరం , పారిశుద్ధ్యాన్ని జాగ్రత్తగా పాటిస్తూనే, ఇలాంటి వారికి రోజూ ఆహారం, నీరు, హ్యాండ్ వాష్ సదుపాయాలు కల్పిస్తున్నారు.
(
విదేశీ వ్యవహారాల మంత్రిత్వ శాఖ
బెల్జియంతో నేరస్థుల అప్పగింత ఒప్పందం
ఇండియా, బెల్జియం మధ్య నేరస్థుల అప్పగింత ఒప్పందాన్ని ఆమోదించిన కేంద్ర మంత్రివర్గం
ప్రధానమంత్రి నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం భారత్, బెల్జియం ప్రభుత్వాల మధ్య కుదిరిన పరదేశ నేరస్థుల అప్పగింత ఒప్పందాన్ని ధృవపరచి సంతకాలు చేయడాన్ని ఆమోదించింది.
ప్రధాన అంశాలు
ఒప్పందంలోని ప్రధాన అంశాలు ఈ విధంగా ఉన్నాయి :-
- దేశం నుంచి పంపాలనే నియమానికి బద్ధులై ఉండటం
రెండు దేశాల మధ్య కుదిరిన ఈ ఒప్పందం ప్రకారం అన్య దేశంలో బహిష్కరించదగిన నేరంచేసిన నిందితుడు/అపరాధి తమభూభాగంలో తిరుగు తున్నట్లయితే అతడిని తమ దేశం నుంచి పంపివేయడానికి ప్రతిదేశం అంగీకరిస్తుంది.
- బహిష్కరించదగిన నేరాలు
బహిష్కరించదగిన నేరం అంటే రెండు దేశాల చట్టాల ప్రకారం ఒక ఏడాది లేక అంతకన్నా ఎక్కువ రోజుల పాటు కఠిన కారాగారశిక్ష విధించడానికి అనువైన నేరం. ఒక దేశం ఇంకొక దేశాన్ని అపరాధిని అప్పగించవలసిందిగా కోరేనాటికి ఇంకా పూర్తి చేయవలసిన శిక్షా కాలం కనీసం ఆరు నెలలు ఉండాలి. పన్నుల చెల్లింపు లేక రెవెన్యూ లేక ఆర్ధిక సంబంధమైన నేరాలు ఈ ఒప్పందం కిందకు వస్తాయి.
- నిరాకరించడానికి గల కారణాలు
ఒప్పందం ప్రకారం అప్పగింతను నిరాకరించవచ్చు.. ఒకవేళ
- అది రాజకీయ నేరం అయినప్పుడు. అయినప్పటికిన్నీ, కొన్ని నేరాలను రాజకీయ నేరాలుగా పరిగణించబోరని ఒప్పందం వివరిస్తుంది.
- అప్పగింత కోరిన నేరం సైనిక సంబంధమైన నేరం అయినప్పుడు
- జాతి, లింగ, మత, జాతీయత లేక రాజకీయ అభిప్రాయల కారణంగా సదరు వ్యక్తిపై నేరముమోపి విచారణ జరుపుతున్నప్పుడు
- కాలదోషం పట్టిన కేసులో అభియోగం మోపడం లేక శిక్ష అమలు జరుపుతున్నపుడు
దేశీయులను అప్పగించడం విచక్షణాపూర్వకమైనది. నేరం చేసినప్పటి జాతీయతను నిర్ణయించడం జరుగుతుంది.
ముఖ్యమైన అంశాలు
ఈ ఒప్పందం ప్రకారం ఇతర విషయాలలో కింది అంశాలు ఉంటాయి:
ఎ. మరణ శిక్ష విధించిన కేసులో హామీ )
బి. కేంద్ర అధికారులు 
సి. లొంగుబాటు 
డి. ఆస్తుల అప్పగింత 
ఇ. రవాణా 
ఎఫ్. వ్యక్తిగత డేటాకు భద్రత 
జి. అప్పగింతలో అయ్యే ఖర్చులు 
హెచ్. సంప్రదింపులు 
ఐ. అప్పగింతకు సంబంధించి ఉమ్మడి న్యాయ తోడ్పాటు 
జె. ఒప్పందానికి సవరణ మరియు రద్దు అంశాల చేర్పు 
ప్రయోజనాలు
టెర్రరిస్టులు, ఆర్ధిక నేరస్థులు మరియు బెల్జియంకు రాకపోకలు చేసే ఇతర నేరస్థులను రప్పించడానికి కావలసిన చట్టబద్ధమైన రూపం ఒప్పందం వల్ల లభిస్తుంది. ధృవపరచిన తరువాత ఇండియా, బెల్జియం మధ్య ఒప్పంద పత్రాల మార్పిడి జరిగిన తేదీ నుంచి ఒప్పందం అమలులోకి వస్తుంది.
నేపధ్యం
గతంలో భారతదేశానికి స్వాతంత్ర్యం రాక ముందు బ్రిటన్ మరియు బెల్జియం మధ్య 1901లో నేరస్థుల అప్పగింత ఒప్పందం కుదిరింది. ఆ తరువాత 1958లో లేఖల మార్పిడి ద్వారా భారత్, బెల్జియం మధ్య అదే ఒప్పందం వర్తించే విధంగా అంగీకారం కుదిరి ఇప్పటికీ అమలులో ఉంది. మారుతున్న పరిస్థితుల దృష్ట్యా విధాన సంబంధమైన అవసరాలు మరియు దానిలో నేరాల సంఖ్య పరిమితంగా ఉన్నదున కాలం చెల్లిన ఆ ఒప్పందం స్థానంలో కొత్త ఒప్పందం కుదుర్చుకున్నారు.
మంత్రిమండలి
ప్రాంతీయ విమానయాన భాగస్వామ్యం అంశం పై బ్రిక్స్ సభ్యత్వ దేశాల మధ్య అవగాహన పూర్వక ఒప్పంద పత్రం పై సంతకాలకు ఆమోదం తెలిపిన మంత్రివర్గం
ప్రాంతీయ విమానయాన భాగస్వామ్యం సంబంధిత సహకారం అంశం పై బ్రిక్స్ సభ్యత్వ దేశాలైన బ్రెజిల్, రష్యా, భారతదేశం, చైనా, ఇంకా దక్షిణాఫ్రికా ల మధ్య అవగాహన పూర్వక ఒప్పంద పత్రం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు సమావేశమైన కేంద్ర మంత్రివర్గం ఆమోదం తెలిపింది.
ముఖ్యాంశాలు:
పౌర విమానయాన రంగంలో సహకారానికి గాను ఒక సంస్థాగత చట్రాన్ని ఏర్పాటు చేయడం ద్వారా బ్రిక్స్ సభ్యత్వ దేశాలు ప్రయోజనాన్ని పొందాలనేది ధ్యేయంగా ఉంది. ఈ దిగువన పేర్కొన్న రంగాలను సహకారానికి గాను గుర్తించడమైంది:ప్రాంతీయ సర్వీసులలో ఉత్తమమైన విధానాలు మరియు పబ్లిక్ పాలిసీలు;ప్రాంతీయ విమానాశ్రయాలు;విమానాశ్రయ సంబంధిత మౌలిక సదుపాయాల నిర్వహణ మరియు గగనతల మార్గనిర్దేశక సేవలు;నియంత్రణ సంస్థల మధ్య సాంకేతిక పరమైన సహకారం;నూతన ఆవిష్కరణలు;ప్రపంచ స్థాయి కార్యకలాపాల తాలూకు సంప్రదింపులు సహా పర్యావరణ పరంగా స్థిరత్వ సాధన;క్వాలిఫికేశన్ అండ్ ట్రయినింగ్;పరస్పరం నిర్ణయించిన మేరకు ఇతర రంగాలు
ప్రభావం:
భారతదేశానికి మరియు ఇతర బ్రిక్స్ సభ్యత్వ దేశాలకు మధ్య పౌర విమానయాన సంబంధాల లో ఈ ఎమ్ఒయు ఒక ముఖ్యమైన మైలు రాయి గా పేరు తెచ్చుకోగలుగుతుంది. అలాగే బ్రిక్స్ సభ్యత్వ దేశాల మధ్య వ్యాపారం, పెట్టుబడి, పర్యాటకం మరియు సాంస్కృతిక బృందాల రాకపోకలను పెంపొందించే సత్తా ఈ ఎమ్ఒయు కు ఉంటుంది.(Visitor Counter : 146
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ కేసులు, సర్వే పరిస్థితి
భారత దేశంలో ప్రతి పది లక్షల మందిలో కోవిడ్ బారిన పడినవారి తక్కువ స్థాయిలో ఉంది. భారత్ లో పదిలక్షలమందిలో 3445 మంది కోవిడ్ బారిన పడగా, అమెరికాలో 19295 మంది, బ్రెజిల్ లో 20146 మంది, రష్యాలో 7283 మంది, దక్షిణాఫ్రికాలో 10929 మంది కరోనాకు గురయ్యారు. అయితే, ఆగ్నేయాసియా దేశాలతో పోల్చుకున్నప్పుడు భారత్ లో ఎక్కువ కేసులు నమోదయ్యాయి.
భారతదేశంలో మరణాల సంఖ్య చాలా తక్కువగా ఉండటానికి కారణం సమూహాల వారీగా నిఘాపెట్టి తొలిదశలో గుర్తించటం, వ్యాధి వ్యాప్తి చెందకుంద కంటెయిన్మెంట్ జోన్ల విషయంలో గట్టి జాగ్రత్త చర్యలు తీసుకోవటం, ఇంటింటికీ కేసులమీద శోధన, ఆక్సిజెన్ సంతృప్త స్థాయిమీద పర్యవేక్షణ, తొలిదశలోనే ఆస్పత్రికి పంపటం, తగిన చికిత్స అందించటం, ప్రతి కేసునూ క్షుణ్ణంగా పరిశీలించటం లాంటి అంశాల్లో జాగ్రత్తలు తీసుకోవటం వల్లనే సాధ్యమైంది.
కేంద్ర ఆరోగ్య, కుటుంబ సంక్షేమ శాఖ సహాయమంత్రి శ్రీ అశ్విన్ కుమార్ చౌబే ఈ రోజు లోక్ సభకు అందించిన లిఖితపూర్వక సమాధానమే ఈ సమాచారం
విద్యుత్తు మంత్రిత్వ శాఖ
కోవిడ్-19 రోగుల చికిత్సలో నిమగ్నమైన వైద్యులు మరియు ఇతర వైద్య సిబ్బందికి భోజనం అందిస్తున్న - పి.ఎఫ్.సి.
కోవిడ్-19 మహమ్మారిపై పోరాడటానికి మరో దశలో, విద్యుత్ మంత్రిత్వ శాఖ కింద పనిచేస్తున్న భారతదేశంలోని ప్రముఖ ఎన్.బి.ఎఫ్.సి. ఆధ్వర్యంలోని కేంద్ర ప్రభుత్వ రంగ సంస్థ, పవర్ ఫైనాన్స్ కార్పొరేషన్ లిమిటెడ్ , ఫ్రంట్ లైన్ కోవిద్ యోధులకు పరిశుభ్రమైన, పౌష్టికాహారాన్ని అందజేయడం కోసం ఆసియాలోని అతిపెద్ద ఆహార సంస్థలలో ఒకటైన తాజ్సాట్స్తో ఒప్పందం కుదుర్చుకుంది. ఈ ప్రయత్నంలో భాగంగా, న్యూ ఢిల్లీ లోని డాక్టర్ రామ్ మనోహర్ లోహియా ఆసుపత్రిలో కోవిడ్-19 రోగుల చికిత్సలో నిమగ్నమైన వైద్యులు మరియు ఇతర ఆరోగ్య, వైద్య సిబ్బందికి పి.ఎఫ్.సి. ప్యాక్ చేసిన లంచ్ బాక్సులను అందిస్తోంది.
ఈ చొరవతో, డాక్టర్ ఆర్.ఎం.ఎల్. హాస్పిటల్ యొక్క వైద్యులు మరియు వైద్య సిబ్బందికి 2020 మే నెల 25వ తేదీ నుండి 60 రోజుల పాటు ప్రతీ రోజూ అధిక-నాణ్యత మరియు పరిశుభ్రమైన ఆహారాన్ని  సరఫరా చేయడానికి గాను తాజ్ స్టాట్స్కు సుమారుగా 64 లక్షల రూపాయల ఆర్థిక సహాయాన్ని పి.ఎఫ్.సి. సంస్థ అందించింది.
కోవిడ్-19 చికిత్సకు అంకితమైన ఆసుపత్రులలో ఒకటిగా ఆరోగ్య మంత్రిత్వ శాఖ న్యూఢిల్లీ లోని డాక్టర్ రామ్ మనోహర్ లోహియా ఆసుపత్రిని ఎంపిక చేసింది. ఇక్కడ వైద్యులు మరియు ఇతర ఆరోగ్య సిబ్బంది కోవిడ్-19 రోగులకు 24 గంటలు వైద్యం, ఇతర ఆరోగ్య సేవలను అందిస్తున్నారు.
కోవిడ్-19 కు వ్యతిరేకంగా జరుగుతున్న పోరుకు మద్దతుగా పి.ఎఫ్.సి సంస్థ గతంలో ప్రధానమంత్రి కెర్స్ నిధికి 200 కోట్లు విరాళంగా అందజేసింది. పి.ఎఫ్.సి. ఉద్యోగులు కూడా ముందుకు వచ్చి తమ ఒక రోజు వేతనాన్ని ప్రధానమంత్రి కేర్స్ నిధికి విరాళంగా ఇచ్చారు. వీటితో పాటు, ఉత్తర ప్రదేశ్లోని సిద్ధార్థ్ నగర్ మరియు బులాండ్సహార్ జిల్లా కలెక్టర్లకు ఒక్కొక్కరికి, 50,00,000  రూపాయలతో పాటు, రాజస్థాన్ లోని కోట లో వైద్య పరికరాలు ఏర్పాటు చేయడం కోసం భారతీయ రెడ్క్రాస్ సొసైటీకి 50,00,000  విరాళాలుగా పి.ఎఫ్.సి. సంస్థ అందజేసింది.